68. ΑΠΟΦΑΣΗ ΠΡΟΕΔΡΟΥ ΤΗΣ ΒΟΥΛΗΣ Αριθ. 6701 της 21/27 Δεκ. 1994 (ΦΕΚ Α΄ 234) Δημοσίευση στην Εφημερίδα της Κυβερνήσεως αποφάσεως της Ολομέλειας της Βουλής «περί μισθώσεως από τη Βουλή αναλόγου αριθμού δωματίων για τη διαμονή των στερουμένων ιδιοκτήτου ή μισθωμένης κατοικίας στην περιοχή τέως Διοικήσεως Πρωτευούσης, Βουλευτών επαρχίας». (Αναδημοσίευση)* Αποφασίζει: α) Τη μίσθωση από τη Βουλή για την εφεξής διαμονή των εξ επαρχίας Βουλευτών, που στερούνται ιδιοκτήτου ή μισθωμένης κατοικίας στην περιοχή τέως Διοικήσεως Πρωτευούσης, αναλόγου αριθμού δωματίων σε ξενοδοχείο ή ξενοδοχεία εγγύς του Βουλευτηρίου και για μέχρι τέσσαρες διανυκτερεύσεις (Δευτέρα, Τρίτη, Τετάρτη και Πέμπτη) ανά εβδομάδα, με διάρκεια της σύμβασης μέχρι ενός έτους κάθε φορά. β) Εξουσιοδοτεί τον Πρόεδρο της Βουλής για την επιλογή, δια των υπηρεσιών της Βουλής, του καταλληλότερου κατά την κρίση του ξενοδοχείου ή ξενοδοχείων, εγγύς του Βουλευτηρίου και τουλάχιστον Β΄ κατηγορίας, και να προβεί ακολούθως στην υπογραφή της σχετικής συμβάσεως. Εξαιρετικώς για το 1995 η σύμβαση θα μπορεί να αρχίζει από την δημοσίευση της παρούσης στην Εφημερίδα της Κυβερνήσεως, θα βαρύνει τον προϋπολογισμό δαπανών έτους 1994 και μπορεί να προκαταβληθεί. γ) Εξουσιοδοτεί τον Πρόεδρο της Βουλής να ρυθμίζει με απόφασή του κάθε αναγκαία λεπτομέρεια ή ερμηνευτικό κενό που θα προκύψει κατά την εφαρμογή της παρούσης. (Μετά τη σελ. 192,794) Σελ. 192,795 Τεύχος 1320 Σελ. 63 Βουλή 1.Ζ.δ.67-68 δ)Η σχετική δαπάνη θα βαρύνει τον προϋπολογισμό της Βουλής. 